CELEX: 52014PC0455
Language: et
Date: 2014-07-10
Title: Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ja usaldusväärse finantsjuhtimise kohta) punktiga 13 (taotlus EGF/2014/002 NL/Gelderland-Overijssel construction)

|
			
		
		
		52014PC0455
		
			Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ja usaldusväärse finantsjuhtimise kohta) punktiga 13 (taotlus EGF/2014/002 NL/Gelderland-Overijssel construction) /* COM/2014/0455 final - 2014/ () */
			
				
		
		
			
			   	SELETUSKIRI

ETTEPANEKU TAUST
1.           Globaliseerumisega Kohanemise
Euroopa Fondi (edaspidi „EGF”) rahaliste toetuste suhtes kohaldatavad eeskirjad
on sätestatud Euroopa Parlamendi ja nõukogu 17. detsembri 2013. aasta määruses
nr 1309/2013, mis käsitleb Globaliseerumisega Kohanemise Euroopa Fondi
(2014–2020) ja millega tunnistatakse kehtetuks määrus (EÜ) nr 1927/2006[1] (EGF määrus).
2.           20. veebruaril 2014. aastal
esitasid Madalmaade ametivõimud taotluse EGF/2014/002 NL/Gelderland-Overijssel
construction, et saada fondist rahalist toetust seoses koondamistega NACE
Revision 2 osa 41 (hoonete ehitus)[2]
alla kuuluvas 89 ettevõttes, mis tegutsevad Madalmaade NUTS II tasandi
külgnevates piirkondades Gelderlandis ja Overijsselis. 
3.           Pärast taotluse läbivaatamist
otsustas komisjon kooskõlas EGF määruse sätetega, et määruses sätestatud
tingimused rahalise toetuse andmiseks on täidetud.

TAOTLUSE KOKKUVÕTE
 EGF taotlus: || EGF/2014/002 NL/Gelderland-Overijssel construction 
 Liikmesriik: || Madalmaad 
 Asjaomased piirkonnad (NUTS II tasand): || NL-22 (Gelderland) ja NL-21 (Overijssel) 
 Taotluse esitamise kuupäev: || 20.2.2014 
 Taotluse kättesaamisest teatamise kuupäev: || 5.3.2014 
 Lisateabe küsimise kuupäev: || 6.3.2014 
 Lisateabe esitamise tähtaeg: || 17.4.2014 
 Taotluse läbivaatamise tähtaeg: || 10.7.2014 
 Sekkumiskriteerium: || EFG määruse artikli 4 lõike 1 punkt b 
 Majanduse tegevusala (NACE revision 2): || osa 41 (hoonete ehitamine) 
 Vaatlusperiood (üheksa kuud): || 1.3.2013 – 1.12.2013 
 Koondamiste või tegevuse lõpetamiste arv vaatlusperioodil: || 562 
 Eeldatav meetmetes osalevate abikõlblike toetusesaajate arv: || 475 
 Individuaalsete teenuste eelarve (eurodes): ||  2 601 250 
 EGFi rakendamise eelarve (eurodes): ||  108 385 
 Kogueelarve (eurodes): ||  2 709 635 
 EGFist taotletud rahaline toetus (eurodes): || 1 625 781 (60 % kogueelarvest) 
TAOTLUSE HINDAMINE
Menetlus
4.           Madalmaade ametivõimud
esitasid 20. veebruaril 2014 taotluse EGF/2014/002 NL/Gelderland-Overijssel
construction 12 nädala jooksul alates kuupäevast, mil lõigetes 5 ja 6
sätestatud sekkumiskriteeriumid olid täidetud. Komisjon andis taotluse
kättesaamisest teada 5. märtsil 2014, kahe nädala jooksul alates taotluse
esitamisest. Komisjon palus Madalmaade ametivõimudelt lisateavet 6. märtsil
2014. Madalmaade ametivõimud esitasid nõutud lisateabe kuue nädala jooksul
alates lisateabe küsimise kuupäevast. 12-nädalane tähtaeg alates täieliku
taotluse kättesaamisest, mille jooksul peab komisjon hindama taotluse vastavust
fondi kasutamise tingimustele, lõppeb 10. juulil 2014. aastal.
TAOTLUSE ABIKÕLBLIKKUS
Sekkumiskriteeriumid
5.           Madalmaade ametivõimud
esitasid taotluse EGF määruse artikli 4 lõike 1 punkti b sekkumiskriteeriumi
alusel, mille kohaselt on fondist toetuse saamise tingimuseks vähemalt 500
töötaja koondamine üheksakuulise vaatlusperioodi jooksul ettevõtetes, mis
tegutsevad ühes ja samas NACE Revision 2 osas määratletud majandussektoris ühes
ja samas NUTS II tasandi piirkonnas või kahes külgnevas piirkonnas[3].
6.           Taotlus puudutab
–              
562 töötaja koondamist[4]
ettevõtetest[5] , mis tegutsevad NACE Rev. 2 osa 41 (hoonete ehitus) valdkonnas
Gelderlandi (NL 22) ja Overijsseli (NL 21) külgnevates piirkondades. 
–              
Üheksakuuline vaatlusperiood kestis 1. märtsist
2013 kuni 1. detsembrini 2013.
Koondamiste ja tegevuse lõpetamiste arvu
kindlaksmääramine
7.           Koondamiste arv määrati
kindlaks järgmiselt: 
–              
215 töötajat, arvestatuna kuupäevast, mil ettevõtja
esitas töötajale individuaalse teate koondamise või töölepingu lõpetamise
kohta;
–              
347 töötajat, arvestatuna töölepingu tegeliku
lõpetamise või lõppemise kuupäevast.
Abikõlblikud toetusesaajad
8.           Abikõlblike toetusesaajate
koguarv on 562. 
Koondamiste seos ülemaailmse finants- ja
majanduskriisiga, millele on osutatud määruses (EÜ) nr 546/2009
9.           Tõendamaks seost koondamiste
ning ülemaailmse finants- ja majanduskriisi vahel, millele on osutatud määruses
(EÜ) nr 546/2009, väidavad Madalmaad, et negatiivseid suundumusi ehitus- ja
eriti hoonete ehitamise sektori (teenindushooned ja elamud) tootmises ja
tööhõives põhjustavad mitmed asjaolud, millest kõik on seotud finants- ja
majanduskriisiga – pankade rangem laenupoliitika, mis on märkimisväärselt
vähendanud hüpoteeklaenude ja laenude andmist, valitsuse kokkuhoiumeetmed
valitsemissektori võla ja eelarve puudujäägi vähendamiseks, mis on vähendanud
avaliku sektori kulutusi, ning hindade ja hoonete väärtuste järsk langus
eluasemeturul, mis muudab keeruliseks elamute müümise ja ostmise.
10.         Madalmaade ametivõimud
väidavad, et Madalmaade finantssektor on rahvusvaheline ülemaailmne sektor, mis
sõltub olulisel määral rahvusvahelistel kapitaliturgudel tehtavatest
investeeringutest ning laenude ja hüpoteeklaenude andmisest. Madalmaade
pankadel on piiratud võimalused Madalmaade turgudelt säästukapitali ligi
meelitamiseks ning sellest tulenevalt ei saa nad rahastada Madalmaade
hüpoteeklaene üksnes Madalmaade kapitalist. Seega sõltuvad Madalmaade pangad
ülemaailmsetest kapitaliturgudest. Finantssektor on seotud rahvusvaheliste
eeskirjadega, mis puudutavad kulude vähendamist, kapitaliinvesteeringuid,
laenude andmise ümberhindamist, bilansimahu vähendamist ja finantsreserve.
Aastate 2008–2012 hüpoteegiturgu käsitlevast graafikust on näha, et aastane
juurdekasv on märkimisväärselt aeglustunud, langedes 7,2 %-lt 2008. aastal
1,9 %-ni 2012. aastal.
Graafik 1: pankade
antavate hüpoteeklaenude aastane kasv
* Madalmaade Keskpanga
andmed[6]
11.         VKEdele antavate laenude
numbrid osutavad langustrendile alates 2008. aastast.
Joonis 1: VKEdele
laenude andmine (allikas: Madalmaade Keskpank) [7]
Ligikaudu 98 % Madalmaade ehitusettevõtetest
on väikesed ja keskmise suurusega ettevõtted, mis kannatavad laenuraha vähesuse
tõttu, mis on kaasa toonud hulgaliselt pankrotistumisi ning viinud omakorda
koondamisteni.
12.         Majandus- ja finantskriisi
tõttu on Madalmaade valitsusel tulnud vähendada eelarve puudujääki ning
valitsemissektori võlga, käivitades selleks intensiivse programmi.
Eelarvekulusid tuleb 2015. aastal vähendada 24 miljardi euro võrra. See avaldab
ehitussektorile negatiivset mõju, kuna avaliku sektori kulutuste vähendamisel
on otsene negatiivne mõju infrastruktuuri ja eluasemeprogrammidesse tehtavatele
investeeringutele. Keskvalitsuse kulutuste vähendamine mõjutab ka provintside
omavalitsusi – Gelderlandi provints hakkas alates 2011. aastast vähendama
kulutusi 58 miljoni euro võrra aastas. Overijsseli provints vähendab 2014.
aastal oma avaliku sektori kulutusi 17,4 miljoni euro võrra[8]. Ehitussektor sõltub
suurel määral piirkondlikust siseturust. Majandus- ja finantskriisist
põhjustatud negatiivne majanduslik suundumus ning sellega seonduv avaliku
sektori eelarveprogrammide vähendamine asetab ehitussektori haavatavasse
olukorda, mis on veelgi haavatavam Gelderlandi ja Overijsseli piirkondlikel
turgudel tegutsevate ettevõtete puhul. 
13.         Aastatel 2008–2013 vähenes
Madalmaade ehitussektoris uute majade toodang 61 014 ühiku võrra.
Overijsseli piirkonnas langes uute majade toodang 2625 ning Gelderlandi
piirkonnas 7941 maja võrra. Hindade ja uute majade tootmise langus mõjus
ehitussektori tööhõivele laastavalt. Selle tagajärjel läks palju ettevõtteid
pankrotti ning hulgaliselt ehitustöötajaid kaotas oma töö.
Tabel 1. Uute majade
ehitusload[9]
   || Piirkonnad || 2008 || 2009 || 2010 || 2011 || 2012 || 2013 
 Madalmaad || Lubade koguarv || 87198 || 72646 || 61028 || 55804 || 37370 || 26184 
 Overijssel || Lubade koguarv || 4937 || 4048 || 4504 || 3332 || 2711 || 2312 
 Gelderland || Lubade koguarv || 12199 || 9417 || 8342 || 8656 || 5753 || 4258 
Koondamiste ja tegevuse lõpetamiste põhjus
14.         Alates 2008. aastast on
Madalmaade ehitussektor kannatanud finants- ja majanduskriisi mõjude tõttu ning
tootmine on pidevalt langenud (mõningane taastumine leidis aset ainult 2011.
aastal). 2012. aastal langes tootmine hoonete ehituses (NACE revision 2 osa 41)[10] 2011. aastaga võrreldes 10,2 %. 2013. aastal see negatiivne
suundumus jätkus ning tootmine langes märtsis veel 10 %[11]. 
Tabel: Hoonete
ehitamise aastane käive ettevõtte suuruse kaupa
 Valdkond (SBI 2008) || Ajavahemik || Areng (kõik ettevõtted) || Areng (väikeettevõtted) || Areng (keskmise suurusega ettevõtted) || Areng (suured ettevõtted) 
 Hoonete ehitamine || 2008 || 10,5 || 16,6 || 11,6 || 6,6 
 Hoonete ehitamine || 2009 || -7,9 || 3,5 || -13,0 || -8,2 
 Hoonete ehitamine || 2010 || -11,9 || -5,6 || -17,1 || -10,1 
 Hoonete ehitamine || 2011 || 3,1 || 8,6 || 7,1 || -3,9 
 Hoonete ehitamine || 2012 || -10,1 || -10,4 || -12,7 || -7,4 
15.         2013. aasta kahes esimeses
kvartalis kaotati Madalmaade ehitussektoris 28 000 töökohta[12]. Alljärgnev number
osutab sellele, et aasta arvestuses kaotati ehitussektoris ülekaalukalt kõige
rohkem töökohti.
16.         Negatiivne suundumus
Madalmaade tootmises ja tööhõives oli eriti tugevalt tuntav Gelderlandi ja
Overijsseli provintsides, kus on hulgaliselt ehitusettevõtteid. 2012. aastal
tegutses Gelderlandis ligikaudu 15 500 ning Overijsselis ligikaudu 7500
ehitusettevõtet[13].

Alljärgnevas tabelis on esitatud mõlema provintsi
ehitussektori tootmisnumbrid aastatel 2008–2013[14].
 Aasta || 2008 || 2009 || 2010 || 2011 || 2012 || 2013 || 2014* 
 Gelderland || 7835 || 7480 || 6615 || 7296 || 6921 || 6330 || 6155 
 Overijssel || 4169 || 3745 || 3795 || 3877 || 3519 || 3390 || 3395 
# miljonites eurodes
* hinnanguliselt
Koondamiste eeldatav mõju kohalikule,
piirkondlikule ja riigi tööhõivele 
17.         Gelderlandis töötab
ehitussektoris ligikaudu 60 000 inimest, mis moodustab 6,3 % kogu
töötavast elanikkonnast[15].
Overijsselis töötab ehitussektoris 39 500 inimest, mis moodustab 7,3 %
kogu töötavast elanikkonnast[16].
2011. aastal oli ehitussektori osakaal 12 % Gelderlandi SKPst ning 10 %
riiklikust SKPst. Overijsselis oli ehitussektori osakaal SKPst 8,4 %[17].
Tabel: Piirkondlikud
SKP andmed ehitussektoris
 Teema || Tegevusala || Piirkonnad || Ajavahemik || Väärtus miljonites eurodes 
 SKP || Kõik majandustegevused || Madalmaad || 2011 || 536618 
 SKP || Kõik majandustegevused || Overijssel || 2011 || 31984 
 SKP || Kõik majandustegevused || Gelderland || 2011 || 54186 
 SKP || Ehitus || Madalmaad || 2011 || 28986 
 SKP || Ehitus || Overijssel || 2011 || 2449 
 SKP || Ehitus || Gelderland || 2011 || 3559 
Need tööhõive ja SKP numbrid näitavad, et
ehitussektoril on provintsi majanduses ja tööturul oluline roll. Seetõttu on
sektoris tehtavatel koondamistel märkimisväärne negatiivne mõju kohalikule ja
piirkondlikule majandusele ning tööhõive tasemetele.
18.         Overijsseli ja Gelderlandi
ehitussektoris aset leidnud koondamiste märkimisväärne tõus on üles märgitud
ning seda on võrreldud riiklike numbritega. Mõlema provintsi töötute arv
moodustab 39 % kõikidest 2012. aasta koondamistest. Tabel näitab töötute
arvu kasvu kuus kolme aasta jooksul. 
Tabel: Koondamiste
arv ehitussektoris 
   || J || F || M || A || M || J || J || A || S || O || N || D 
 2011 || 5,572 || 4,998 || 4,461 || 4,072 || 3,932 || 4,479 || 4,496 || 4,189 || 4,162 || 4,287 || 4,526 || 5,574 
 2012 || 5,961 || 6,184 || 5,825 || 5,614 || 5,580 || 5,643 || 6,270 || 6,486 || 6,474 || 6,712 || 7,404 || 9,060 
 2013 || 10,136 || 10,518 || 10,416 || 9,945 || 9,592 || 9,410 || 10,285 || 10,197 || 10,200 || 9,550 || 10,165 || 11,681 
Numbrid näitavad, kuivõrd tõsine on olukord mõlema
provintsi ehitussektoris. Töötus kasvab sektorites kiiresti, olles haripunktis
2012. aasta detsembrist 2013. aasta märtsini, misjärel edasisi muudatusi pole
toimunud[18].

Toetusesaajate sihtrühm ning kavandatavad
meetmed
Toetusesaajate sihtrühm
19.         Eeldatav meetmetes osalevate
abikõlblike toetusesaajate arv on 475. 
20.         Eeldatavad osalejad jagunevad
soo, rahvuse ja vanuse alusel järgmiselt:
 Kategooria || Toetust saavate töötajate arv 
 Sugu: || Mehed: || 440 || (92,6 %) 
   || Naised: || 35 || (7,4 %) 
 Rahvus: || ELi kodanikud: || 475 || (100 %) 
   || ELi mittekuuluvate riikide kodanikud: || 0 || (0 %) 
 Vanuserühm: || 15–24-aastased: || 15 || (3,1 %) 
   || 25-29-aastased: || 46 || (9,7 %) 
   || 30-54-aastased: || 310 || (65,3 %) 
   || 55-64-aastased: || 104 || (21,9 %) 
   || üle 64-aastased: || 0 || (0 %) 
Kavandatavad meetmed
21.         Koondatud
töötajatele osutatavad individuaalsed teenused hõlmavad järgmisi meetmeid, mis moodustavad individuaalsete teenuste kooskõlastatud paketi,
millega aidatakse koondatud töötajatel tööhõivesse tagasi pöörduda:
(1)         
Abi töö otsimisel ja arvele võtmine
(a)          
alustatakse kõikide osalejate intensiivse
arvelevõtmisega, kontrollides nende pädevusi, oskusi ja ambitsioone ning
selgitades välja nende tulevased valikuvõimalused
(b)         
abi töö otsimisel – kõikidele osalejatele pakutav
kohandatud programm: keskse teeninduspunkti aktiivne tugi, mis hõlmab tööle
kandideerimiseks ja töökoha vahetamiseks vajalike dokumentide koostamist,
intensiivset tööalast koolitust, karjääriüritusi, ehitustööstuse
teeninduspunkti loomist ning intensiivset ühendusepidamist töötajatega
(2)         
Koolitus ja ümberõpe
Koolitus- ja ümberõppeasutused ning täiendavad
meetmed ehitussektoris töö leidmiseks ning uute kutseprofiilide omandamiseks. Need meetmed on projektis olulised, et anda
koondatud töötajatele tööturul rohkem võimalusi. Eristatakse ehitussektoris ning
väljaspool ehitussektorit pakutavaid koolitusi. Sektorisiseselt (lähtudes
eelmise EGF projekti tulemustest) kavatsevad Madalmaade ametivõimud muuta
koondatud töötajad rohkem „üldprofessionaalideks”, mis eeldatavalt suurendab
märkimisväärselt asjaomaste isikute võimalusi tööturul. 
Ehitussektorivälistel koolitustel tuleb võtta
arvesse kandidaatide võimalusi ja tööalaseid kogemusi. Tööalaseid võimalusi
võib leida transpordisektoris, aga ka sellistes ehitusega seotud sektorites
nagu ehitustransport, paigaldustööd ja asbesti lammutamine.
Ehitussektorist või sellega seonduvatest
sektoritest täiesti erinevates sektorites pakutakse koondatud töötajatele
koolitust ainult erandjuhtudel. Arvestades aga eelmise EGF projekti positiivset
kogemust, kus mõned inimesed said koolitust tervishoiusektoris ning leidsid
seal töö, jäetakse ka see võimalus rakendamise käigus avatuks.
Koolituse/ümberõppe näited:
(a)          
Ehitustöötaja (puusepp) ümberõpe üldoskustööliseks,
õppides juurde müüriladumise või torutööde oskuseid
(b)         
Ehitustöötaja ümberõpe tööks transpordisektoris
(c)          
Ehitustöötaja koolitamine uues sektoris, näiteks
kiirabitranspordis tervishoiutöötajana või aianduse/põllumajanduse erialadel
töötamiseks
(3)         
Töökohavahetuse toetamine
Töökohavahetuse käigus antakse osalejatele
võimalus töötada muudes sektorites kui ehitussektoris, kus nad töötasid enne
töötuks jäämist. Selleks, et otsustada, kas inimene on töökohavahetuseks
valmis, kasutatakse vahendeid nagu tööalase suunitluse määramine ja tööalane
nõustamine, et teha kindlaks, kas inimene on tegelikult suuteline
karjäärimuutust tegema, ning millist haridusprogrammi tuleks sel juhul
kasutada. Tööalase suunitluse määramise tulemuseks võib olla koolitusprogramm,
mis tõenäoliselt asub väljaspool ehitussektorit. 
Madalmaade ametivõimud kasutavad töökohavahetuse
vahendeid EGFi rakendamise käigus ka kandidaatide üldiseks ettevalmistamiseks
tööturu jaoks. Paljud projektis osalejad omavad pikaajalist töökogemust
ehitussektoris ning ei ole harjunud töökohtadele kandideerima, CVsid koostama
või töökohtade leidmiseks sotsiaalmeediat kasutama. Projekt annab nende
vahenditega seonduvalt abi. 
(4)         
Liikuvusbörs
See hõlmab paindliku tööbörsi loomist, mis on
suunatud nii tööotsijatele kui ka tööandjatele, kes võivad pakkuda (ajutisi)
töökohti. See teenus võimaldab kasutada tööjõudu paindlikult. Ümberõppinud
töötajad saavad selle abil vajaliku töökogemuse, mis võimaldab neil end uutele
töövõtjatele pakkuda. Eelarvelised kulud on ette nähtud paindliku tööbörsi
loomiseks ning osaleda soovivate ettevõtete poole pöördumiseks. Eelarvelised
kulud sisaldavad tööjõukulusid, rendikulusid ja muid vajalikke vahendeid
(veebisait, avalikud suhted, töökuulutuste leht jne). Seega otsitakse paindliku
tööbörsi kaudu projektis osalejatele (ajutisi) töökohti. Kui inimene on
koolituse läbinud, suunatakse ta tõenäoliselt paindlikule tööbörsile, et leida
talle töö. Mõnikord saab kandidaadi kohe pärast koolituse lõppemist tööle
suunata, näiteks koolituse raames ettevõttes praktika läbimise või seal
töökogemuse omandamise korral. Samuti võib kandidaadid paindlikule tööbörsile
suunata kohe pärast arvele võtmist. Madalmaade ametivõimude hinnangul
suunatakse paindlikule tööbörsile ligikaudu 225 projektis osalejat, et leida
neile selle vahendi abil töö.
22.         Eespool
kirjeldatud kavandatavate meetmete näol on tegemist aktiivsete tööturu meetmetega
EGF määruse artiklis 7 sätestatud rahastamiskõlblike meetmete tähenduses.
Need meetmed ei asenda passiivseid sotsiaalse kaitse meetmeid. 
23.         Madalmaade ametivõimud on
esitanud nõutud teabe meetmete kohta, mida asjaomased ettevõtted peavad võtma
riigisiseste õigusaktide või kollektiivlepingute kohaselt. Nad on kinnitanud,
et rahaline toetus EGFist ei asenda ühtegi niisugust meedet. 
Hinnanguline eelarve
24.         Hinnangulised kogukulud on 2
709 635 eurot, mis hõlmab 2 601 250 euro ulatuses kulutusi individuaalsetele
teenustele ning 108 385 euro ulatuses kulutusi ettevalmistus-, haldus-, teabe-
ja reklaami-, kontrolli- ja aruandlustegevustele.
25.         EGFist
taotletud rahalise toetuse kogusumma on 1 625 781 eurot (60 %
kogukuludest).
 Meetmed || Eeldatav osalejate arv || Hinnanguline kulu osaleja kohta (eurodes) || Hinnanguline kogukulu (eurodes); (% kogu-kuludest) 
 Individuaalsed teenused (EGF määruse artikli 7 lõike 1 punktide a ja c kohased meetmed) 
 Abi töö otsimisel || 475 || 1 665 || 790 875 
 Arvele võtmised || 475 || 515 || 244 625 
 Koolitus ja ümberõpe: a. Koolitus ja ümberõpe ehitussektoris b. Koolitus ja ümberõpe ehitussektoriga seonduvas sektoris c. Koolitus väljaspool ehitussektorit ||   75   50 25 ||   5 000   6 500 12 710 ||   375 000   325 000 317 750 
 Töökohavahetuse toetamine || 50 || 3 355 || 167 750 
 Liikuvusbörs || 225 || 1 691,78 || 380 650 
 Vahesumma (a): || – || – ||  2 601 250 
 Ettevalmistus-, haldus-, teabe- ja reklaami-, kontrolli- ja aruandlustegevused: 
 1. Ettevalmistustegevused || – || 0 
 2. Haldamine || – || 27 096 
 3. Teave ja reklaam || – || 27 096 
 4. Kontroll ja aruandlus || – || 54 193 
 Vahesumma (c): || – || 108 385; (4 %) 
 Kogukulud (a + c): || – || 2 709 635 
 EGFist antava toetuse maht (60 % kogukuludest) || – || 1 625 781 
26.         EGF määruse artikli 7 lõike 1
punkti b kohaste meetmete kulud on 0 eurot ning ei ületa seega 35 %
individuaalsete teenuste kooskõlastatud paketi kogukuludest. 
Kulutuste abikõlblikkuse periood
27.         Madalmaade ametivõimud
alustasid abi vajavatele töötajatele individuaalsete teenuste pakkumist 1.
veebruaril 2014. Kulutused punktis 25 esitatud meetmetele ehk vahesumma (a) on
abikõlblik EGFist rahalise toetuse saamiseks 1. veebruarist 2014 kuni 20.
veebruarini 2016. 
28.         Madalmaade ametivõimud
alustasid EGFi rakendamiseks vajalike halduskulude kandmist 1. veebruaril 2014.
Seega on ettevalmistus-, haldus-, teabe- ja reklaami-, kontrolli- ja
aruandlustegevuste kulutused abikõlblikud EGFist rahalise toetuse saamiseks 1.
veebruarist 2014 kuni 20. augustini 2016.
Täiendatavus riiklikest või liidu fondidest
rahastatavate meetmetega
29.         Madalmaade ametivõimud on
näidanud, et eespool kirjeldatud meetmed, mida toetatakse EGFist, ei saa samal
ajal rahalist toetust muudest liidu rahastamisvahenditest.
30.         Riikliku eelrahastamise või
kaasrahastamise allikateks on toetus mahus 250 000 eurot, mille Overijsseli
provints on eraldanud endiste töötajate tööturule tagasipööramiseks suunatud
EGF meetmete toetuseks, ning sotsiaalpartnerite (O&O fondsen) rahastus, mis
täiendab ülejäänud vajaminevat kaasrahastust (s.o 833 854 eurot).
Menetlused sihtrühmas olevate
toetusesaajate või nende esindajate või sotsiaalpartneritega ning kohalike ja
piirkondlike võimudega konsulteerimiseks
31.         Madalmaade ametivõimud on
märkinud, et individuaalsete teenuste kooskõlastatud pakett koostati
ametiühingute ja tööandjate organisatsioonidega konsulteerides. Madalmaade
ehitussektori sotsiaalpartnerid osalevad haridusasutuste juhtimises. Nende
asutuste haridusprofessionaalid juhivad sektori koolitus- ja haridusasutusi.
Ehitussektori tehnilist bürood, kes taotluse algatas, juhivad samuti
sotsiaalpartnerid. 2013. aasta 3. detsembril, 5. detsembril ja 16. detsembril
korraldati Overijsseli provintsis ning 20. detsembril Gelderlandi provintsis
rida piirkondlikke kohtumisi sektori esindajate ja ehitusettevõtete vahel.
Asjaomased osapooled hindasid koos UWVga probleemi olemust ja ulatust ning
kavandasid meetmed, mis aitavad koondatud töötajatel uuesti tööd leida,
taotledes eelkõige toetust EGFist.
Haldus- ja kontrollisüsteemid
32.         Taotlus sisaldab haldus- ja
kontrollisüsteemi üksikasjalikku kirjeldust, milles täpsustatakse seotud
asutuste kohustusi. Madalmaad on komisjonile teatanud, et rahalist toetust
haldavad ja kontrollivad samad asutused, mis haldavad ja kontrollivad Euroopa
Sotsiaalfondist rahastatavaid meetmeid. 
Asjaomase liikmesriigi võetud kohustused
33.         Madalmaade ametivõimud on
andud kõik vajalikud kinnitused seoses järgmisega: 
–              
kavandatavatele meetmetele ja nende rakendamisele
juurdepääsul austatakse võrdse kohtlemise ja mittediskrimineerimise
põhimõtteid;
–              
siseriiklikes ja ELi õigusaktides sätestatud
kollektiivseid koondamisi puudutavad nõuded on täidetud;
–              
juhul kui töötajaid koondanud ettevõtted on pärast
koondamisi tegevust jätkanud, on nad täitnud seoses koondamistega oma
õigusjärgsed kohustused ning oma töötajaid vastavalt toetanud; 
–              
kavandatavad meetmed on mõeldud töötajate
toetamiseks ja neid ei kasutata ettevõtete või sektorite
ümberstruktureerimiseks;
–              
kavandatavad meetmed ei saa toetust muudest liidu
fondidest või rahastamisvahenditest ning välditakse mis tahes topeltrahastamist;
–              
kavandatavad meetmed täiendavad struktuurifondidest
rahastatavaid meetmeid;
–              
rahaline toetus EGFist on kooskõlas riigiabi
käsitlevate liidu sisuliste ja menetluseeskirjadega.
MÕJU EELARVELE
Eelarveettepanek
34.         EGFi toetus ei tohi ületada
aastast maksimumsummat, mis on 150 miljonit eurot (2011. aasta hindade
kohaselt), nagu on sätestatud nõukogu 2. detsembri 2013. aasta määruse (EL,
Euratom) nr 1311/2013 (milles sätestatakse mitmeaastane finantsraamistik
aastateks 2014–2020)[19]
artiklis 12.
35.         Olles taotlust hinnanud EGF
määruse artikli 13 lõikes 1 sätestatud tingimuste valguses ning
arvestades sihtrühmas olevate toetusesaajate arvu, kavandatavaid meetmeid ja
hinnangulisi kulusid, teeb komisjon ettepaneku kasutada EGF fondi summas
1 625 781 eurot, mis moodustab 60 % kavandatavate meetmete
kogukuludest, et anda taotlusele rahalist toetust.
36.         Kavandatava otsuse EGFi
kasutamiseks võtavad ühiselt vastu Euroopa Parlament ja nõukogu, nagu on ette
nähtud Euroopa Parlamendi, nõukogu ja komisjoni vahelises eelarvedistsipliini,
eelarvealast koostööd ning usaldusväärset finantsjuhtimist käsitleva 2.
detsembri 2013. aasta institutsioonide vahelise kokkuleppe[20] punktis 13.
Seonduvad õigusaktid
37.         Samaaegselt EGFi kasutusele
võtmise otsuse ettepaneku tegemisega esitab komisjon Euroopa Parlamendile ja
nõukogule ettepaneku vahendite ümberpaigutamiseks asjakohastele eelarveridadele
summas 1 625 781 eurot.
38.         Koos EGFi kasutusele võtmise
otsusega võtab komisjon rakendusaktina vastu rahalise toetuse andmise otsuse,
mis jõustub päeval, mil Euroopa Parlament ja nõukogu võtavad vastu EGFi
kasutusele võtmise otsuse.
Ettepanek:
EUROOPA PARLAMENDI JA NÕUKOGU OTSUS
Globaliseerumisega Kohanemise Euroopa Fondi
kasutuselevõtmise kohta kooskõlas Euroopa Parlamendi, nõukogu ja komisjoni 2.
detsembri 2013. aasta institutsioonidevahelise kokkuleppe (eelarvedistsipliini,
eelarvealase koostöö ja usaldusväärse finantsjuhtimise kohta) punktiga 13
(taotlus EGF/2014/002 NL/Gelderland-Overijssel construction)
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut,
võttes arvesse Euroopa Parlamendi ja nõukogu
17. detsembri 2013. aasta määrust (EL) nr 1309/2013, mis käsitleb
Globaliseerumisega Kohanemise Euroopa Fondi (2014–2020) ja millega tunnistatakse
kehtetuks määrus (EÜ) nr 1927/2006,[21]
ja eelkõige selle artikli 15 lõiget 4,
võttes arvesse Euroopa Komisjoni ettepanekut,
järgides Euroopa Parlamendi, nõukogu ja
komisjoni 2. detsembri 2013. aasta institutsioonidevahelise
kokkuleppe (eelarvedistsipliini, eelarvealase koostöö ning usaldusväärse
finantsjuhtimise kohta)[22]
punktis 13 ette nähtud menetlust,
ning arvestades järgmist:
(1)       Globaliseerumisega Kohanemise
Euroopa Fond (EGF) on asutatud selleks, et osutada täiendavat abi koondatud
töötajatele ja füüsilisest isikust ettevõtjatele, kes on kaotanud töö seoses
globaliseerumisest tingitud oluliste struktuurimuutustega maailmakaubanduses,
ja aidata neil tööturule tagasi pöörduda. 
(2)       Fondi toetus ei tohi ületada
aastast maksimumsummat, mis on 150 miljonit eurot (2011. aasta hindade
kohaselt), nagu on sätestatud nõukogu määruse (EL, Euratom) nr 1311/2013,
milles sätestatakse mitmeaastane finantsraamistik aastateks 2014–2020,[23] artiklis 12.
(3)       Madalmaad esitasid 20. veebruaril
2014 taotluse, et saada fondist rahalist toetust seoses koondamistega NUTS II
tasandi külgnevates piirkondades Gelderlandis ja Overijsselis asuvas 89
ettevõttes, mis tegutsevad NACE Revision 2 osas 41 (hoonete ehitus),[24] ning saatsid määruse
(EL) nr 1309/2013 kohaselt täiendavat teavet. Taotlus vastab rahalise toetuse
kindlaksmääramise nõuetele, mis on sätestatud määruse (EL) nr 1309/2013
artiklis 13.
(4)       Seetõttu tuleks võtta
kasutusele fondi vahendid, et anda Madalmaade taotluse põhjal rahalist toetust
1 625 781 euro ulatuses,
ON VASTU VÕTNUD KÄESOLEVA OTSUSE: 
Artikkel 1
Euroopa Liidu 2014. aasta üldeelarvest
võetakse Globaliseerumisega Kohanemise Euroopa Fondi (EGF) raames kasutusele 1
625 781 eurot kulukohustuste ja maksete assigneeringutena
Artikkel 2
Käesolev otsus
avaldatakse Euroopa Liidu Teatajas.
Brüssel,
Euroopa Parlamendi nimel                           Nõukogu
nimel
president                                                        eesistuja
[1]               ELT L 347, 20.12.2013, lk 855.
[2]               Euroopa Parlamendi ja nõukogu määrus (EÜ) nr 1893/2006,
20. detsember 2006, millega kehtestatakse majanduse tegevusalade statistiline klassifikaator
NACE Revision 2 ning muudetakse nõukogu määrust (EMÜ) nr 3037/90 ja teatavaid
EÜ määrusi, mis käsitlevad konkreetseid statistikavaldkondi (ELT L 393,
30.12.2006, lk 1).
[3]               ELT L 154, 21.6.2003, lk 1, nagu seda on muudetud
komisjoni määrusega (EL) nr 31/2011.
[4]               EGF määruse artikli 3 punkti a tähenduses.
[5]               Asjaomaste ettevõtete loetelu ning igas ettevõttes
koondatud töötajate arv on esitatud lisas. 
[6]               Allikas:http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp
[7]               Kredietverlening aan het MKB
stuurgroep kredietverlening 2 mei 2012. (Pankade antud laenud väikestele ja
keskmise suurusega ettevõtetele).
[8]               http://www.gelderland.nl/smartsite.dws?id=10825 Artikkel Gelderlandi provintsi eelarve ning
kulutuste vähendamise kohta. http://www.overijssel.nl/bestuur/overijssel/begroting-overijssel/ Artikkel Overijsseli provintsi eelarve ja
kulutuste vähendamise kohta. 
[9]               http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T.
[10]                    http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T.
[11]                    http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T Ehitussektori käibe areng.
[12]                    http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm Sektori tööhõive (kättesaadav ainult hollandi keeles).
[13]             2012.
aasta andmed: statistilised andmed Overijsseli ning Gelderlandi kohta http://www.gelderland.databank.nl/;
http://www.overijssel.nl/overijssel/cijfers-kaarten/databank-overijssel/. Piirkondlikud tootmisnumbrid, EIP „Ootused
tootmisele ja tööhõivele ehitustööstuses, 2014”.
[14]             Allikas:
EIP Economic Institute for Construction Research. Tootmisandmed 2008–2013.
[15]                    Gelderlandi provintsi
majandusuuringute büroo. Statistilised andmed Gelderlandi provintsi kohta. http://www.gelderland.databank.nl/.
[16]             Overijsseli provintsi andmebaas. Töökohtade arv ehitussektoris
2012. aastal. http://overijssel.databank.nl/.
[17]                    http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T Ehitussektori osakaal SKPst Gelderlandi ja Overijsseli provintsides.
[18]             Andmed: Gelderlandi ja Overijsseli
UWV (töötajate hüvitisskeemide instituut).
[19]             ELT L 347, 20.12.2013, lk 884.
[20]             ELT C 373, 20.12.2013, lk 1.
[21]             ELT L 347, 20.12.2013, lk 855.
[22]             ELT C 373, 20.12.2013, lk 1.
[23]             ELT L 347, 20.12.2013, lk 884.
[24]             Euroopa Parlamendi ja nõukogu määrus (EÜ) nr 1893/2006,
20. detsember 2006, millega kehtestatakse majanduse tegevusalade statistiline
klassifikaator NACE Revision 2 ning muudetakse nõukogu määrust (EMÜ) nr 3037/90
ja teatavaid EÜ määrusi, mis käsitlevad konkreetseid statistikavaldkondi (ELT L
393, 30.12.2006, lk 1).
LISA

 Ettevõte, kus töötajad koondati || Piirkond, kus asus koondatud töötajate töökoht || Koondatud töötajate arv igas ettevõttes || Koondamiste arvutamisel kasutatud meetod(id) 
 A. Beverwijk en Zonen B.V. || Overijssel (NL21) || 3 || 2 
 Aan de Stegge Presolid Home Bv || Overijssel (NL21) || 2 || 2 
 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2 
 Aannemersbedrijf Bramer BV || Overijssel (NL21) || 6 || 2 
 Aannemersbedrijf G. Bronkhorst en Zn Bv || Gelderland (NL22) || 20 || 3 
 Aannemersbedrijf H. De Bondt Ede Bv || Gelderland (NL22) || 7 || 3 
 Aannemersbedrijf H.J.W. Beijers V.O.F. || Gelderland (NL22) || 2 || 2 
 Aannemersbedrijf Haafkes Veldwachter BV || Overijssel (NL21) || 3 || 2 
 Aannemersbedrijf Haarman || Gelderland (NL22) || 1 || 2 
 Aannemersbedrijf Hoenderboom Bv || Gelderland (NL22) || 12 || 3 
 Aannemersbedrijf Horenberg B.V. || Overijssel (NL21) || 8 || 2 
 Aannemersbedrijf J.Valk & Zonen B.V. || Overijssel (NL21) || 3 || 2 
 Aannemersbedrijf Rijsdijk || Gelderland (NL22) || 1 || 2 
 Aannemersbedrijf Rougoor Bv || Gelderland (NL22) || 2 || 3 
 Aannemingsbedrijf Boks vof || Gelderland (NL22) || 1 || 3 
 Aannemingsbedrijf E.G.J. Steggink B.V. || Overijssel (NL21) || 1 || 2 
 Aannemingsbedrijf HJ te Selle Bv || Gelderland (NL22) || 1 || 2 
 Aannemingsbedrijf J.A. van Boxtel B.V. || Gelderland (NL22) || 3 || 2 
 Aannemingsbedrijf Mecklenfeld B.V. || Overijssel (NL21) || 7 || 2(1 töötaja),3(6 töötajat) 
 Aannemingsbedrijf Neijenhuis Bv || Gelderland (NL22) || 11 || 3 
 Aannemingsbedrijf van Kessel B.v. || Gelderland (NL22) || 1 || 3 
 Aannemingsmaatschappij Olde-Rikkert Bv || Overijssel (NL21) || 46 || 2(2 töötajat),3(44 töötajat) 
 AB Bouwservice Oost Nederland B.V. || Gelderland (NL22) || 1 || 2 
 Allure Bouw Bv || Overijssel (NL21) || 26 || 3 
 B.v. aannemingsmaatschappij v/h P.Poeles || Overijssel (NL21) || 8 || 3 
 Bergman Aannemersbedrijf || Gelderland (NL22) || 1 || 3 
 Beton-, Onderhoud-en Uitzet Werken Beerdsen || Gelderland (NL22) || 3 || 3 
 Bouw- en Aannemingsbedrijf Rijswijk Bv || Gelderland (NL22) || 4 || 3 
 Bouw- en Handelscentrum G.H. Bruggink B.V. || Gelderland (NL22) || 1 || 2 
 Bouwbedrijf EBU Doetinchem B.V. || Gelderland (NL22) || 7 || 2 
 Bouwbedrijf Gebr. Kamphuis B.V. || Overijssel (NL21) || 14 || 2 
 Bouwbedrijf Gebroeders Kleinjan Bv || Overijssel (NL21) || 10 || 3 
 Bouwbedrijf H.J. Klomps B.V. || Gelderland (NL22) || 9 || 2 
 Bouwbedrijf Heimensen BV || Gelderland (NL22) || 5 || 2 
 Bouwbedrijf Hulshof || Overijssel (NL21) || 7 || 2 
 Bouwbedrijf IJzerman Heerde B.V. || Gelderland (NL22) || 1 || 2 
 Bouwbedrijf J H Scholten B.v. || Overijssel (NL21) || 6 || 3 
 Bouwbedrijf J. Heldoorn B.V. || Overijssel (NL21) || 1 || 2 
 Bouwbedrijf Kampman B.V. || Gelderland (NL22) || 4 || 2 
 Bouwbedrijf Louis Wijnhout B.V. || Gelderland (NL22) || 1 || 2 
 Bouwbedrijf Middelhuis & Wopereis B.v. || Gelderland (NL22) || 7 || 3 
 Bouwbedrijf Ottenhof BV || Overijssel (NL21) || 5 || 2 
 Bouwbedrijf Regeling bv || Overijssel (NL21) || 36 || 3 
 Bouwbedrijf Roosdom Tijhuis Rijssen B.V. || Overijssel (NL21) || 2 || 2 
 Bouwbedrijf Sprong BV || Gelderland (NL22) || 11 || 3 
 Bouwbedrijf 't Woud Bv || Gelderland (NL22) || 15 || 3 
 Bouwbedrijf Thus-Heebing B.V. || Gelderland (NL22) || 1 || 2 
 Bouwbedrijf Van Swaay || Gelderland (NL22) || 1 || 2 
 Bouwbedrijf Verploegh BV || Gelderland (NL22) || 1 || 2 
 Bouwbedrijf Wensink & Prins BV || Overijssel (NL21) || 6 || 2 
 Bouwcollectief Voorstonden Bv || Gelderland (NL22) || 8 || 3 
 Bouwlijn Van Dijk B.V. || Gelderland (NL22) || 1 || 2 
 Bouwonderneming Hoppen BV || Overijssel (NL21) || 1 || 2 
 Broekhuizen Kabo B.V. || Gelderland (NL22) || 2 || 2 
 De Vree en Sliepen BV || Gelderland (NL22) || 1 || 2 
 De Zeeuw BV || Gelderland (NL22) || 1 || 2 
 Design Bouw B.V. || Overijssel (NL21) || 6 || 2 
 Dijkhuis Aannemersbedrijf BV || Overijssel (NL21) || 1 || 2 
 Dst Bouw Management International Bv || Overijssel (NL21) || 1 || 3 
 Gebr. van der Geest B.V. || Overijssel (NL21) || 1 || 2 
 Gebrs Lukkassen Metselwerk Bv || Gelderland (NL22) || 45 || 3 
 Giesbers-Arnhem Bouw B.V. || Gelderland (NL22) || 3 || 2 
 Giesbers-Wijchen Bouw B.V. || Gelderland (NL22) || 1 || 2 
 Groothuis bouwgroep || Overijssel (NL21) || 1 || 2 
 Hegeman Bouw Vriezenveen B.V. || Overijssel (NL21) || 5 || 2 
 Henk Selles Bouwbedrijf || Overijssel (NL21) || 1 || 2 
 Hoffman Bouwbedrijf B.V. || Gelderland (NL22) || 8 || 2 
 Hoornstra Bouw B.V. || Gelderland (NL22) || 5 || 2 
 Kempink Bouwbedrijf Bv || Gelderland (NL22) || 11 || 3 
   || Gelderland (NL22) || 2 || 2 
 Klein Haar aannemersbedrijf || Gelderland (NL22) || 4 || 2 
 Koopmans Bouwgroep B.V. || Overijssel (NL21) || 7 || 2 
 Kraay aannemingsbedrijf bv || Gelderland (NL22) || 15 || 3 
 Plegt-Vos Bouwgroep B.V. || Overijssel (NL21) || 2 || 2 
 Prefab totaal BV || Overijssel (NL21) || 23 || 3 
 Rots Bouw B.V. || Gelderland (NL22) || 7 || 2 
 Rtw Bv || Overijssel (NL21) || 7 || 3 
 Stenfert Spantbouw B.V. || Gelderland (NL22) || 1 || 2 
 Temmink bouwbedrijf || Overijssel (NL21) || 2 || 2 
 Tomberg Funderingen en Onderbouw BV || Gelderland (NL22) || 2 || 3 
 Van Benthem's Aannemingsbedrijf Bv || Overijssel (NL21) || 1 || 2 
 Van Dijk Bouw B.V. || Gelderland (NL22) || 4 || 2 
   || Overijssel (NL21) || 5 || 2 
 Van Dijk Bouw Twente B.V. || Overijssel (NL21) || 2 || 2 
 Van Driesten Harskamp Bouwbedrijf B.V. || Gelderland (NL22) || 1 || 2 
 Van Kessel Bouw Bv || Gelderland (NL22) || 1 || 2 
 Vastbouw Oost BV || Overijssel (NL21) || 1 || 2 
 Veluwezoom Verkerk Bouw B.V. || Gelderland (NL22) || 19 || 2 
 VOF Oleander || Overijssel (NL21) || 4 || 3 
 Wam & van Duren Bouwgroep BV || Gelderland (NL22) || 1 || 2 
 Koondatud töötajate koguarv Ettevõtete koguarv ||   || 562 ||   
 89